# Joan Todó Cortiella

Joan Todó Cortiella (la Sénia, 2 d'abril de 1977) és un poeta i escriptor català. Va estudiar Teoria literària i Literatura comparada a la Universitat Autònoma de Barcelona.
Un cop finalitzats els estudis va emprendre la seua carrera literària a Barcelona. De la seua experiència a la capital catalana en sorgeix el seu primer recull de poemes, Los fòssils (al ras) i també el seu primer llibre narratiu, A butxacades. Posteriorment també ha publicat El fàstic que us cega, un altre recull poètic.
En el seu llibre A butxacades, del 2011, va fer la seva aportació al gènere del conte en català, hi reunia una dotzena de narracions publicades, majoritàriament, a la revista digital 'Paper de vidre' entre el 2007 i el 2010. Va ser el primer volum de la col·lecció Cicuta de l'editorial LaBreu.
En la seva obra, L'horitzó primer, parla sobre el seu poble natal i sorgeix d'un encàrrec d'onze relats curts de la revista L'Avenç. Està inspirat en els llibres de Gaziel i Artur Bladé, que també parlen de les localitats natals.
El 2015 Todó va traduir al català l'obra Los hombres de la tierra y el mar de Sebastià Juan Arbó publicada en castellà el 1961, unes memòries d'infantesa on retratava un paisatge i un estil de vida desapareguts.
En el seu volum La vista als dits (LaBreu, 2021), recull tota la seva poesia escrita fins als quaranta anys, inclosos Los fòssils al ras (2007) i El fàstic que us cega (2011), un apartat de poesia eròtica, La vista als dits, i un darrer bloc sota el títol Cartes mortes un conjunt de poemes inèdits escrits entre 2002 i 2015.
Ha col·laborat també en diverses revistes literàries, com Paper de Vidre, Quadern, Pèl Capell, El Tacte que té, Reduccions, Caràcters i L'Avenç.

## Obra

* Todó, Joan. Los fòssils (al ras). Cornellà: La Breu edicions, 2007, p. 53 (Alabatre, 5). ISBN 978-84935391-1-5.
* Todó, Joan. A butxacades. Cornellà: La Breu edicions, 2011, p. 166 (Col·lecció Cicuta, 1). ISBN 978-84-937976-7-6.
* Todó, Joan. El fàstic que us cega. Cornellà: La Breu edicions, 2012, p. 80 (Alabatre, 39). ISBN 978-84-939632-6-2.
* Todó, Joan. L'horitzó primer. L'Avenç, 2013, p. 184 (Els Llibres de L'Avenç). ISBN 978-84-88839-73-2.
* Todó, Joan; Portell, Sebastià; Pons Alorda, Jaume C. La recerca del flamenc. Barcelona: LaBreu Edicions, 2015, p. 142 (Cicuta de Bernis). ISBN 978-84-944330-4-7.
* Todó, Joan. Lladres. LaBreu Edicions, 2016.
* Respirar el segle. Un perfil de Gregori Estrada. Barcelona: Publicacions de l'Abadia de Montserrat, 2017
* 2018 — Guia sentimenal del Delta de l'Ebre. Pòrtic.
* 2021 — La vista als dits. LaBreu Edicions.ISBN 978-84-123289-2-9
* 2021 — La verda és porta. Godall Edicions.ISBN 978-84-123072-5-2

## Premis

* Premi NoLlegiu 2022 de no-ficció per La verda és porta
* Premi de la Crítica de poesia 2022 per La vista als dits
* Premi Finestres de narrativa 2022 per La verda és porta

## Traducció

* Arbó, Sebastià Juan. Els homes de la terra i el mar. Traducció: Joan Todó Cortiella. Grup 62, 2015-05-06. ISBN 978-84-7588-571-1.
* Rufaga d'un. Traducció al català de Blizzard of one de Mark Strand. (2016. Godall Edición) Ed. Bilingüe anglès-català.

## Referències

* ↑ Santanach (disseny i maquetació), Pau. «Lletres compartides. 10 autors catalans que has de conèixer». Institució de les Lletres Catalanes, Acadèmia Valenciana de la Llengua, Fundació Mallorca Literària i Consell Insular de Menorca. Arxivat de l'original el 2022-07-07. [Consulta: 14 maig 2023].
* 1 2 3 4 5 Nopca, Jordi. «Joan Todó: "En aquest país la gent és bastant punyetera"». Ara.cat, 04-03-2016. [Consulta: 14 maig 2023].
* ↑ «Joan Todó, quan 'Innisfree' és la Sénia». Vilaweb, 18-12-2013. [Consulta: 20 gener 2014].
* ↑ Beltran, Laia. «Passegem per la Sénia amb Joan Todó, autor de 'L'horitzó primer'». Ara.cat, 03-01-2014. [Consulta: 14 maig 2023].
* ↑ Santesmases i Ollé (coordinació), Josep. Patrimoni Oblidat, Memòria Literària (PDF). Coordinadora de Centres d’Estudis de Parla Catalana i de l’Institut Ramon Muntaner, gener 2017. ISBN 978-84-617-8256-7.
* ↑ Serra Moncunill, Maria. «10 recomanacions literàries amb ADN ebrenc». Núvol, 02-06-2021. [Consulta: 14 maig 2023].
* ↑ «Joan Todó». Llegir en català. [Consulta: 14 maig 2023].
* ↑ Todó, Joan. Guia sentimental del Delta de l'Ebre. Barcelona: Editorial Pòrtic, 2018, p. 240. ISBN 9788498094268.
* ↑ Todó, Joan. La vista als dits. Barcelona: LaBreu Edicions, 2021, p. 312. ISBN 9788412328929.
* ↑ Todó, Joan. La verda és porta. Barcelona: Godall Edicions, 2021, p. 681. ISBN 9788412307252.
* ↑ Puigtobella, Bernat. «Vida i opinions de Quim Soler». Núvol, 09-09-2021. [Consulta: 14 maig 2023].
* ↑ «Joan Todó». [Consulta: 20 gener 2023].